Diari Oficial de la Generalitat Valenciana


Sumari del DOGV 9843, del 07-05-2024 (2024/3939)

Extracte de la Resolució de 17 d'abril de 2024, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca I Premi de Cohesió Territorial Diputació de Castelló.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9843

Data del DOGV
:   07-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3939


Data del document
:   17-04-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució de 17 d'abril de 2024, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca I Premi de Cohesió Territorial Diputació de Castelló. [2024/3939]  
BDNS (identif.): 758420.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/758420  
  
Primer. Beneficiaris  
Poden ser beneficiaris d'aquests premis estudiants universitaris, graduats o titulats de màsters, que reunisquen els següents requisits:  
- Estar matriculat o haver obtingut la titulació oficial (de Grau o Màster) de la Universitat Jaume I.  
- Haver defensat el seu treball (TFG o TFM) en aquesta universitat amb posterioritat a l'1 de gener de 2023 i fins al 15 de setembre de 2024.  
- Que hagen fet el seu Treball Final de Grau o Treball Final de Màster sobre temàtiques relacionades amb la cohesió territorial, la innovació i amb iniciatives relacionades amb activitats econòmiques centrades en territoris on es donen situacions de baixa densitat d'habitants, elevat envelliment de la població o menor activitat productiva.  
  
- Que el treball final de grau o treball final de màster presentat haja obtingut una qualificació igual o superior a 8 punts.  
  
Segon. Finalitat  
Aquests premis tenen com a finalitat impulsar activitats d'estudi, de foment del coneixement i de difusió de temàtiques relacionades amb la cohesió i la innovació territorial a la província de Castelló.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 1.000 €.  
  
Cinqué. Termini de presentació de sol·licituds  
El termini de presentació de les sol·licituds és des de l'endemà de la publicació d'aquesta convocatòria en el Diari Oficial de la Generalitat Valenciana (DOGV) fins al 15 de setembre.  
  
Castelló de la Plana, 30 d'abril de 2024.- El vicerector d'Innovació, Transferència i Divulgació Científica (p. d. R 24.05.2022; DOGV 9349, 27.05.2022): David Cabedo Semper.